Paratë për fushatat politike në SHBA
Vendimet e Gjykatës së Lartë lejojnë shtimin e donacioneve për fushatat elektorale
Në zgjedhjet presidenciale dhe për në Kongres të vitit 2012 sipas Komisionit Federal të Zgjedhjeve, u shpenzuan rreth $7 miliardë dollarë. Vlerësimet për shpenzimet në zgjedhjet e ardhshme presidenciale janë edhe më të mëdha, duke patur parasysh vendimin e Gjykatës së Lartë të vitit të kaluar, që ja bën më të lehtë individëve dhe grupeve të dhurojnë fonde për zgjedhjet. Por grupet e pavarura, thonë se donacionet e tepërta po ashtu shtojnë mundësinë për korrupsion. Njofton korrespondenti i Zërit të Amerikës në Uashington, Jim Malone: Presidenti Barack Obama duke bërë betimin për një mandat të dytë pas zgjedhjeve më të kushtueshme në historinë e Shteteve të Bashkuara: Dhe ku shkoi pjesa më e madhe e parave? Reklama televizive të të gjitha llojeve... Disa theksojnë biografinë e një kandidati... Të tjerë e venë fokusin tek besimi fetar... Nuk mungojnë as reklamat për sulme ndaj kandidatëve... Dhe shumë të tjera që kundërshtojnë hapur kundërshtarin... Më shumë para se kurrë po shpenzohen, pjesërisht falë vendimeve të kohëve të fundit të Gjykatës së Lartë, që i kanë zgjeruar të drejtat e amerikanëve për të bërë donacione të mëdha për kandidatët dhe partitë që u pëlqejnë. Por më shumë para po ashtu do të thotë rrezik më i madh për korrupsion, thotë Sheila Krumholz, e Qendrës për Politika Përgjegjëse. Ndryshimet janë mirëpritur nga konservatorët, të cilët i shohin fushatat për donacione si një zgjerim të së drejtës së fjalës së lirë. David Keating është në Qendrën për Politika Kompetitive. Zoti Keating do që qeveria të mos ndërhyjë tek biznesi që rregullon kontributet për fushatat elektorale. Kjo çështje i ndan anëtarët e Kongresit nga udhëheqësi demokrat i Senatit Harry Reid... ...tek i republikan, Mitch McConnell. Por përkrahësja e reformave, Sheila Krumholz paralajmëron se sistemi aktual është jashtë kontrollit. Shpenzimet për fushatën, vetëm për reklama televizive për zgjedhjet për në Kongres të këtij viti, pritet të shkojnë në $2.5 miliardë dollarë.